TEATRE DE SARRIÀ

**Segon concurs <<TSARRIÀ>> per guions de teatre amb text de gran format.**

Sigui per raons de crisi econòmica o de pandèmia, resulta complicat trobar representacions teatrals de gran format, no musicals, en els escenaris actuals que tinguin l’atractiu suficient per ser representades i engrescar al públic a assistir-hi.

És en aquest context que el teatre amateur disposa de les capacitats necessàries per realitzar la posada en escena d’aquest tipus d’obres: a Catalunya tenim molts i bons actors i actrius amateurs disposats a qualsevol esforç per fer bon teatre, així com directors, escenògrafs , tramoistes i tota mena de persones que s’hi dediquen sense cap compensació econòmica.

El Teatre de Sarrià va prendre aquesta iniciativa amb la finalitat d’augmentar el fons d’obres de teatre originals de gran format escrites en català i contribuir a que es representin en els nostres escenaris. Després del gran èxit obtingut a la primera convocatòria l’any passat, en aquesta segona esperem tenir mes autors amb guions i mes sorpreses .

BASES per participar en el concurs:

**A**.— Dels guions.

1) La durada prevista de l’espectacle no haurà de ser inferior a 90 minuts.

2) Els guions hauran de estar escrits en qualsevol de les variants de la llengua catalana o en aranès.

3) Els guions hauran de ser originals i inèdits, que no hagin estat publicats abans de la resolució del concurs.

4) No s’admetran adaptacions, versions o traduccions d’altres obres.

5) Els guions seran de temàtica lliure.

6) Els guions hauran de contemplar la participació d’un mínim de 16 personatges.

7) No es valoraran obres de micro-teatre agrupades ni reculls d’escenes inconnexes.

8) No es contempla en aquest concurs el teatre musical ni el teatre infantil o familiar.

9) El concurs es resoldrà amb un Primer premi dotat amb 2.000,00 € i un Finalista amb 1.000,00 € . El guió guanyador del primer premi gaudirà també de l’estrena de la posada en escena o lectura dramatitzada en el Teatre de Sarrià per part del seu elenc teatral en un període no superior a dos anys. Passat aquest període les obres quedaran a disposició de qualsevol grup de teatre amateur exemptes de drets d’autor. Les obres estrenades es gravaran i publicaran a la web del Teatre de Sarrià

10) Els drets d’autor de totes les obres presentades restaran nominals als firmant que la presenta . Els guions quedaran en el fons del Teatre de Sarrià per poder ser representats, i a l’abast de qualsevol companyia de teatre amateur que les sol·liciti, exemptes de drets d’autor.

11) La representació o publicació de les obres premiades fora del Teatre de Sarrià hauran de fer menció del guardó, especialment en els suports gràfics i audiovisuals que s’utilitzin.

**B**.—De la presentació

1) A fi de garantir l’anonimat dels autors, els guions s’hauran de remetre al Teatre de Sarrià carrer del Pare Miquel 8 Barcelona 08034 per correu certificat sense remitent, o per persona no identificable, i hi constarà el <<**Títol de l’obra>>** per el concurs <<TSARRIÀ>>

2) El període per la presentació de guions s’obra el dia 27 de març de 2023 i es tancarà el dia 8 de setembre de 2024

3) Caldrà que els guions estiguin firmats única i exclusivament amb pseudònim.

4) En sobre a part tramés al Teatre de Sarrià carrer del Pare Miquel de Sarrià 8 Barcelona 08034 per correu certificat sense remitent, o per persona no identificable, hi constarà <<**Dades personals>>** per el concurs <<TSARRIÀ>>. Al interior del sobre se hi farà constar el <<**Títol de l’obra**>>, el pseudònim del firmant i les dades personal: nom i cognoms, numero d.n.i., adreça postal i electrònica i telèfon.

5) Els sobres amb les <<**Dades personals**>> quedaran custodiats per la Junta del Teatre de Sarrià i no s’obriran fins 24 hores després de que el jurat hagi emès el seu veredicte secret, amb la única finalitat de convocar a tots els participants a l’acte de lliurement dels premis.

**C**.— Del jurat

1) El jurat estarà format per persones de reconeguda solvència en el coneixement teatral designades per la Junta del Teatre de Sarrià , i serà recolzat per un guionista català de prestigi reconegut, sempre que sigui posible.

2) Els membres del jurat i de la Junta del Teatre de Sarrià queden exclosos de presentar-se al concurs.

3) La selecció dels texts es farà considerant els criteris de qualitat literària, creativitat, originalitat i possibilitats de la posada en escena.

4) El jurat tindrà la potestat de declarar desert el premi del concurs

5) El jurat emetrà el seu veredicte abans del dia 17 de setembre del 2024. Aquest veredicte romandrà secret en sobre segellat que entregarà a la Junta del Teatre de Sarrià que el custodiarà fins a fer-lo públic en el sopar social organitzat pel Teatre de Sarrià el 19 de setembre i on s’hi convocarà als concursants entre els convidats. L’assistència a aquest sopar sera obligatòria per la concessió dels premis.

6) La decisió del jurat només serà apel·lable a la Junta del Teatre de Sarrià per causes de concurrència.

**D**.— Final

1) La participació en aquest concurs pressuposa l’acceptació de les bases que el regulen.

2) L’entitat promotora del concurs es reserva el dret de resoldre qualsevol incidència no prevista en aquestes bases.